Diari Oficial de la Generalitat Valenciana


Sumari del DOGV 9897, del 19-07-2024 (2024/7043)

RESOLUCIÓ de 9 de juliol de 2024, del director general d'Esport, per la qual es resol la convocatòria de subvencions per al foment de l'esport federat i els programes de tecnificació esportiva a la Comunitat Valenciana per a l'any 2024.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9897

Data del DOGV
:   19-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7043

CVE
:   ZKSI-O-2109-8243

Data del document
:   09-07-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * ajuda pública
    * esport

En compliment del que disposa l’Orde 46/2016, de 5 d’agost, de la Conselleria d’Educació, Investigació, Cultura i Esport, per la qual s’aproven les bases reguladores per a la concessió de subvencions per al foment de l’esport federat i els programes de tecnificació esportiva a la Comunitat Valenciana (DOGV 7849, 11.08.2016), es van convocar estes subvencions per a l’any 2024 per la Resolució de 18 de desembre de 2023, del director general d’Esport (DOGV 9751, 22.12.2023).

En els articles 7 i 8 de l’Orde 46/2016 s'establixen els criteris de valoració de les sol·licituds i el procediment de la resolució de concessió. S’han designat per mitjà de la Resolució de 22 de maig de 2024, del director general d’Esport, els membres de la comissió tècnica d’avaluació.

Formalitzats els actes d’instrucció corresponents i elevada la proposta de resolució per la comissió tècnica d’avaluació constituïda a este efecte i en virtut del que disposa la disposició addicional tercera de l’Orde 46/2016,

RESOLC

*Primer*

Concedir a les federacions esportives de la Comunitat Valenciana que a continuació es detallen les subvencions següents, per un import global de tres milions cent mil euros (3.100.000 €). Este import es distribuïx de la manera següent: 1.800.000 euros per a sufragar els gastos ocasionats pel programa I (gestió i funcionament), 950.000 euros per al programa II (activitats esportives) i 350.000 euros per al programa III (tecnificació esportiva):

|  |  |  |  |
| --- | --- | --- | --- |
| *FEDERACIÓ* | *PROGRAMA I* | *PROGRAMA II* | *PROGRAMA III* |
| ACTIVITATS SUBAQUÀTIQUES | 37.424 € | 18.905 € |  |
| ESCACS | 28.695 € | 15.993 € | 20.000 € |
| ATLETISME | 52.000 € | 28.943 € |  |
| AUTOMOBILISME | 22.636 € | 8.860 € |  |
| BÀDMINTON | 35.400 € | 18.664 € |  |
| BALL ESPORTIU | 14.000 € | 15.581 € |  |
| BÀSQUET | 54.674 € | 26.641 € |  |
| HANDBOL | 54.682 € | 20.119 € | 30.000 € |
| BEISBOL, SOFTBOL I FUTBOL AMERICÀ | 25.300 € | 13.820 € |  |
| BILLAR | 20.000 € | 16.881 € | 5.000 € |
| BITLES | 13.000 € | 8.511 € |  |
| BOXA | 27.739 € | 6.617 € |  |
| CAÇA | 38.545 € | 12.972 € |  |
| CICLISME | 46.652 € | 16.735 € |  |
| COLUMBOFÍLIA | 26.836 € | 10.592 € |  |
| ESPORTS AERIS | 29.632 € | 13.776 € |  |
| ESPORTS D’HIVERN. | 43.962 € | 21.948 € |  |
| ESPORTS DE MUNTANYA I ESCALADA | 20.000 € | 25.222 € | 5.000 € |
| ESPORTS D’ORIENTACIÓ | 16.000 € | 14.000 € | 20.000 € |
| ESPORTS DISCAPACITATS INTEL·LECTUALS | 33.910 € | 11.995 € |  |
| ESGRIMA | 32.000 € | 22.118 € | 5.000 € |
| ESPELEOLOGIA | 26.150 € | 16.081 € |  |
| FRONTENIS I PILOTA | 38.000 € | 20.378 € |  |
| FUTBOL | 39.395 € | 26.174 € |  |
| GIMNÀSTICA | 51.563 € | 20.592 € | 36.000 € |
| GOLF | 42.000 € | 16.690 € |  |
| HALTEROFÍLIA | 27.600 € | 15.329 € |  |
| HÍPICA | 34.000 € | 18.263 € |  |
| HOQUEI | 48.746 € | 21.324 € |  |
| JUDO I D. A. | 39.300 € | 15.428 € |  |
| KARATE I D. A. | 16.000 € | 16.000 € | 25.000 € |
| *KICKBOXING*, *MUAY* *THAI*  I D. A. | 27.957 € | 17.503 € |  |
| LLUITES OLÍMPIQUES I D. A. | 29.800 € | 15.272 € |  |
| MOTOCICLISME | 35.115 € | 20.952 € |  |
| MOTONÀUTICA | 10.000 € | 7.447 € |  |
| NATACIÓ | 55.000 € | 22.247 € |  |
| PÀDEL | 31.658 € | 22.871 € | 15.000 € |
| PATINATGE | 45.000 € | 22.753 € |  |
| PESCA | 31.053 € | 20.724 € |  |
| PETANCA | 9.000 € | 10.400 € |  |
| PIRAGÜISME | 40.000 € | 21.673 € | 30.000 € |
| REM | 43.828 € | 26.239 € | 30.000 € |
| RUGBI | 55.217 € | 24.117 € | 20.000 € |
| SALVAMENT I SOCORRISME | 33.570 € | 21.664 € | 22.500 € |
| ESQUAIX | 17.820 € | 12.847 € |  |
| TAEKWONDO | 27.000 € | 11.968 € | 22.500 € |
| TENIS | 44.865 € | 20.455 € |  |
| TENIS DE TAULA | 37.980 € | 21.568 € | 20.000 € |
| TIR AMB ARC | 20.000 € | 12.083 € | 10.000 € |
| TIR OLÍMPIC | 25.000 € | 9.000 € | 9.000 € |
| TRIATLÓ | 42.468 € | 19.866 € | 25.000 € |
| VELA | 51.828 € | 26.131 € |  |
| VOLEIBOL | 50.000 € | 27.068 € |  |

  

*Segon*

Denegar la concessió de subvenció per al programa III a les següents federacions, de conformitat amb l’article 6.9.2.5 de l’Orde 46/2016, de 5 d’agost, de la Conselleria d’Educació, Investigació, Cultura i Esport, per la qual s’aproven les bases reguladores per a la concessió d’estes subvencions, pels motius que s’especifiquen en els programes següents:

|  |  |
| --- | --- |
| *FEDERACIÓ / PROGRAMA* | *MOTIU* |
| ESPORTS D’HIVERN - Patinatge gel | No aconseguix 50% puntuació art. 8.6.4.R) Resol. 18/12/23 |
| ESPORT DE MUNTANYA- Carreres per muntanya, marxa nòrdica, esquí i alpinisme | No aconseguix 50% puntuació art. 1.9.3.N) Resol. 18/12/23 |
| ESPORTS DISCAPACITATS INTEL·LECTUALS | No aconseguix 50% puntuació art. 4.6.3.A) Resol. 18/12/23 |
| HÍPICA | No aconseguix 50% puntuació art. 9.6.9.X) Resol. 18/12/23 |
| *KICKBOXING* | No aconseguix 50% puntuació art. 8.8.9.L) Ressol 18/12/23 |
| MOTOCICLISME | Línia nominativa tecnificació art. 2.2 Orde 46/2016 |
| ESQUAIX | No aconseguix 50% puntuació art. 9.3.0.D) Resol. 18/12/23 |

  

*Tercer*

Les entitats beneficiàries hauran de complir les obligacions de l’article 10 de l’Orde 46/2016, per la qual s’aproven les bases reguladores.

*Quart*

El termini de presentació de la justificació de les subvencions concedides conclourà el 15 de novembre de 2024.

La justificació s’ha de presentar per mitjans electrònics, de conformitat amb les indicacions del punt dotze de la convocatòria, preferiblement a través de l’adreça d’internet <http://www.gva.es/va/inicio/procedimientos?id_proc=19753>

*Quint*

En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d’abril, de transparència i bon govern de la Comunitat Valenciana, i de l’article 18 de la Llei general de subvencions, els subjectes beneficiaris de la subvenció hauran de complir les obligacions de transparència següents:

1. Les entitats privades hauran de complir les obligacions de publicitat activa arreplegades en el capítol II del títol I de la Llei 19/2013, de 9 de desembre, quan:

a) Perceben durant el període d’un any ajudes o subvencions públiques en una quantia superior a 100.000 euros.

b) Perceben durant el període d’un any natural ajudes o subvencions de les entitats públiques de la Comunitat Valenciana arreplegades en l’article 3 de la Llei 1/2022 en una quantia superior a 50.000 euros.

c) Les ajudes o subvencions percebudes representen almenys el 40% del total dels seus ingressos anuals, sempre que alcancen com a mínim la quantitat de 5.000 euros.

En particular, hauran de publicar en els termes previstos en els principis generals de l’article 5 de la Llei 19/2013 la informació institucional i organitzativa de l’article 6 i l’econòmica i pressupostària de l’article 8. La mencionada publicació s’ha de realitzar a través de la pàgina web de l’entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en <https://gvaoberta.gva.es/va/tep>.

Esta informació s’haurà de publicar a partir de l’any següent d’aquell en què s’hagen superat els llindars establits, i haurà de mantindre’s publicada durant almenys quatre anys naturals.

2. Sense perjuí de les obligacions de l’apartat anterior, totes les entitats o persones beneficiàries de subvencions hauran de donar l’adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent el logotip de la Generalitat Valenciana en mitjans de difusió com per exemple cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l’activitat subvencionada.

3. Les entitats o persones beneficiàries de subvencions estan obligades a subministrar a l’entitat concedent, previ requeriment, tota la informació que siga necessària per al compliment d’esta de les obligacions previstes i requerides en la Llei de transparència, en el termini de 15 dies hàbils des del requeriment. Transcorregut el termini conferit en el requeriment sense que este s’haja atés, l’òrgan que ha realitzat el requeriment podrà acordar, amb advertiment previ i audiència a l’interessat, la imposició de multes coercitives en els termes previstos en l’article 5 de la Llei 1/2022.

4. Els nous conjunts de dades que es generen per la formalització i el desenrotllament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

*Sext*

Autoritzar i disposar els fons a favor de totes i cada una de les entitats beneficiàries que consten en l’apartat primer i per les quantitats que s’indiquen, i que es tramite la documentació comptable corresponent, amb càrrec a l’aplicació pressupostària A6342.52.23.581M54, línia S0125 dels pressupostos de la Generalitat per a 2024.

*Sèptim*

Publicar en el *Diari Oficial de la Generalitat Valenciana*  la present resolució, de conformitat amb el punt catorze de la resolució de convocatòria d’estes subvencions.

De conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar un recurs de reposició, o bé es podrà plantejar directament un recurs contenciós administratiu en els terminis i davant dels òrgans que s’indiquen a continuació:

1. El recurs potestatiu de reposició s’haurà d’interposar davant del mateix òrgan que l’haja dictat, en el termini d’un mes a comptar de l’endemà de la publicació de la present resolució en el *Diari Oficial de la Generalitat Valenciana*.

2. El recurs contenciós administratiu haurà d’interposar-se davant del Tribunal Superior de Justícia de la Comunitat Valenciana, en el termini de dos mesos a comptar de l’endemà de la publicació de la present resolució en el *Diari Oficial de la Generalitat Valenciana.*

  

València, 9 de juliol de 2024

(p. d., O 46/2016; DOGV 7849, 11.08.2016)

Luis Cervera Torres

Director general d'Esport